ประกาศเจ้าพนักงานจราจรจังหวัดเพชรบุรี เรื่อง กำหนดอัตราความเร็วของรถในทาง เพื่อเป็นต้นแบบในการควบคุมความเร็วของจังหวัดเพชรบุรี
ประกาศเจ้าพนักงานจราจรจังหวัดเพชรบุรี
เรื่อง กำหนดอัตราความเร็วของรถในทาง
เพื่อเป็นถนนต้นแบบในการควบคุมความเร็วของจังหวัดเพชรบุรี
 

ด้วย
คณะอนุกรรมการจัดระบบการจราจรทางบกจังหวัดเพชรบุรี ได้มีมติที่ประชุมเมื่อวันที่ ๓๐
พฤศจิกายน ๒๕๖๐ คัดเลือกถนนที่มีความเสี่ยงต่อการเกิดอุบัติเหตุทางถนน ในพื้นที่จังหวัดเพชรบุรี
เพื่อกำหนดความเร็วที่เหมาะสมกับพื้นที่ชุมชน และให้ติดตั้งป้ายจำกัดความเร็วที่ได้ผ่านความเห็นชอบจากคณะอนุกรรมการจัดระบบการจราจรทางบกจังหวัดเพชรบุรี
ให้เป็นถนนต้นแบบนำร่องของจังหวัดเพชรบุรีในการควบคุมความเร็วของรถ
ให้ไม่เกินอัตราความเร็วตามที่คณะอนุกรรมการจัดระบบการจราจรทางบก จังหวัดเพชรบุรีกำหนด
ฉะนั้น
เพื่อให้เกิดความปลอดภัยแก่ผู้ใช้รถใช้ถนน และลดความเสี่ยงต่อการเกิดอุบัติเหตุอาศัยอำนาจตามความในมาตรา ๖๗ และมาตรา ๑๓๙
(๖) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่ ๕๒๙/๒๕๕๕
ลงวันที่ ๗ กันยายน ๒๕๕๕ เรื่อง แต่งตั้งเจ้าพนักงานจราจรทางบกตามพระราชบัญญัติจราจรทางบก
พ.ศ. ๒๕๒๒ จึงออกประกาศเจ้าพนักงานจราจรจังหวัดเพชรบุรีดังนี้

ข้อ
๑ กำหนดอัตราความเร็วของรถทุกประเภทบนถนนราชดำเนิน
จุดเริ่มต้นจาก สำนักงานปศุสัตว์ จังหวัดเพชรบุรี
ถึงจุดสิ้นสุด สถานีตำรวจทางหลวง ๒ กองกำกับการ ๒ ระยะทาง ๓
กิโลเมตรตั้งอยู่ในเขตพื้นที่เทศบาลเมืองเพชรบุรี ให้ใช้ความเร็วไม่เกิน ๔๕
กิโลเมตรต่อชั่วโมง

ข้อ ๒ กำหนดอัตราความเร็วของรถทุกประเภทในทางหลวงแผ่นดินหมายเลข
๓๑๗๗
(ถนนสายเพชรบุรี - หาดเจ้าสำราญ) จุดเริ่มต้นข้ามทางรถไฟ กิโลเมตรที่ ๐ + ๐๐๐
ถึงสุดเขตทางขยายกิโลเมตรที่ ๓ + ๕๐๐
ตั้งอยู่ในเขตพื้นที่ องค์การบริหารส่วนตำบลโพไร่หวาน อำเภอเมืองเพชรบุรีให้ใช้ความเร็วไม่เกิน
๕๐ กิโลเมตรต่อชั่วโมง

ข้อ ๓ กำหนดอัตราความเร็วของรถทุกประเภทในทางหลวงแผ่นดินหมายเลข
๓๖๔๗
จุดเริ่มต้นสี่แยกต้นมะม่วง ถึงจุดสิ้นสุดห้างบิ๊กซี (ด้านหลังบิ๊กซี) ระยะทาง
๑.๕๙๗ กิโลเมตรตั้งอยู่ในเขตพื้นที่องค์การบริหารส่วนตำบลต้นมะม่วง อำเภอเมืองเพชรบุรี
ให้ใช้ความเร็วไม่เกิน ๕๐ กิโลเมตรต่อชั่วโมง

ข้อ
๔[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๕ ข้อบังคับ ประกาศ ระเบียบใดที่ขัด
หรือแย้งกับประกาศฉบับนี้ ให้ยกเลิกการบังคับใช้เป็นการชั่วคราว
โดยใช้ประกาศฉบับนี้แทน


ประกาศ
ณ วันที่ ๗ มิถุนายน พ.ศ. ๒๕๖๑
พลตำรวจตรี
วิศาล พันธุ์มณี
ผู้บังคับการตำรวจภูธรจังหวัดเพชรบุรี
เจ้าพนักงานจราจรจังหวัดเพชรบุรี






วิวรรธน์/จัดทำ
๒๘ กันยายน ๒๕๖๑


[๑] ราชกิจจานุเบกษา
เล่ม ๑๓๕/ตอนพิเศษ ๒๑๖ ง/หน้า ๑๕/๕ กันยายน ๒๕๖๑